LATVIJAS REPUBLIKAS MINISTRU KABINETS

2016.gada Noteikumi Nr.

Rīgā (prot. Nr. .§)

**Grozījumi Ministru kabineta 2012.gada 13.marta noteikumos Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”**

Izdoti saskaņā ar Pārtikas aprites uzraudzības likuma 19.panta 3.1 daļu

Izdarīt Ministru kabineta 2012.gada 13.marta noteikumos Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” (Latvijas Vēstnesis, 2012, 43.nr.; 2013, 246.nr.; 2015, 155.nr.) šādus grozījumus:

1. Izteikt 2.1 punktu šādā redakcijā:

„2.1 Izglītības iestādēs, kas īsteno pirmsskolas izglītības, pamatizglītības, vispārējās vidējās izglītības un profesionālās izglītības programmas, ārstniecības iestādēs, ilgstošas sociālās aprūpes un sociālās rehabilitācijas institūcijās tiek nodrošināts pasniegšanas dienā svaigi pagatavots ēdiens no dabīgiem pārtikas produktiem. Šo noteikumu izpratnē dabīgi pārtikas produkti ir neapstrādāti pārtikas produkti (piemēram, gaļa, zivis, olas, graudaugi, augļi, dārzeņi, kartupeļi), kas nav ģenētiski modificēti, nesatur ģenētiski modificētus organismus, nesastāv no tiem. Uzturā papildus iekļauj arī apstrādātus un pārstrādātus pārtikas produktus (piemēram, maizi, jogurtu, sieru, gaļas produktus), kas nesatur ģenētiski modificētus organismus, nesastāv no tiem un nav no tiem ražoti, kam nav pievienoti aromatizētāji (izņemot vanilīnu un dabīgos  aromatizētājus) un pārtikas piedevas:

2.11. krāsvielas (izņemot Eiropas Parlamenta un Padomes 2008. gada 16. decembra Regulas Nr.1333/2008 par pārtikas piedevām II pielikumā C daļā minētās II grupas pārtikas krāsvielas);

2.12. garšas pastiprinātāji;

2.13. konservanti (izņemot etiķskābi (etiķi), sēra dioksīdu – sulfītus, citronskābi, pienskābi, askorbīnskābi, ābolskābi);

2.14. saldinātāji.;”

2.Papildināt noteikumus ar 2.2 punktu šādā redakcijā:

„2.2 Šo noteikumu 2.1 punktā noteiktie ierobežojumi par pārtikas produktiem pievienotajiem aromatizētājiem un pārtikas piedevām neattiecās uz diētisko pārtiku, kas tiek iekļauta ēdienkartē saskaņā ar ārstniecības personas rakstiskiem norādījumiem.;”

3. Izteikt 4.1 punktu šādā redakcijā:

„4.1 Vispārējās pamatizglītības, vispārējās vidējās izglītības un profesionālās izglītības iestādēs un to teritorijā papildus kompleksajai un izvēles ēdienkartei drīkst izplatīt šādus pārtikas produktus:

4.1 1. svaigus augļus, ogas un dārzeņus (tai skaitā salātu, biezeņu vai kokteiļu veidā);

4.1 2. žāvētus augļus, ogas, dārzeņus un sukādes;

4.1 3. negrauzdētus riekstus un sēklas bez pievienotā cukura un sāls;

4.1 4. pienu, raudzētus piena produktus (piemēram, acidofilais piens, paniņas, rjaženka, kefīrs un jogurts), kuros tauku saturs nepārsniedz 2,5%, biezpienu, kurā tauku saturs nepārsniedz 5%, sviestu, kurā piena tauku saturs ir vismaz 80%, un dehidrētu pienu;

4.1 5. saliktus piena produktus, kuros kopējais tauku saturs nepārsniedz 2,5 %, un saliktus piena produktus, kuru sastāvā ir biezpiens un kopējais tauku saturs nepārsniedz 5 %. Šādi produkti satur ne vairāk kā 5 g pievienotā cukura uz 100 g vai 100 ml produkta un ne vairāk kā 1 g sāls uz 100 g vai 100 ml produkta;

4.1 6. sieru, kurā tauku saturs sausnā nepārsniedz 45 %;

4.1 7. dzērienus:

4.1 7.1. dzeramo ūdeni, avota ūdeni un dabīgos minerālūdeņus, kuros minerālsāļu saturs sausajā atlikumā nepārsniedz 1500 mg/l;

4.1 7.2. augļu sulas, kā arī dārzeņu sulas, bez pievienotā cukura un sāls;

4.1 7.3. augļu nektārus, kuros kopējais ogļhidrātu daudzumus nepārsniedz 15 g uz 100 ml produkta, bez glikozes, glikozes-fruktozes un fruktozes-glikozes sīrupa;

4.1 7.4. kas pagatavoti, izmantojot zaļo, melno un augu tēju, izņemot šķīstošo tēju;

4.1 7.5. kas pagatavoti, izmantojot maltu, grauzdētu kafiju vai sausu vai pastas veida cigoriņu ekstraktu;

4.1 7.6. kas pagatavoti, izmantojot kakao pulveri ar samazinātu tauku saturu, kur kakao sviesta saturs sausnā ir mazāks par 20%;

4.1 8. šokolādi, kas satur ne mazāk kā 37% kopējās kakao sausnas;

4.1 9. sausmaizītes (galetes), sausiņus un barankas, kurām nav pievienoti daļēji hidrogenēti augu tauki un kuras satur ne vairāk kā 5 g pievienotā cukura uz 100 g produkta un ne vairāk kā 1.25 g sāls uz 100g produkta;

4.110. maizi, kurai nav pievienoti daļēji hidrogenēti augu tauki, kas satur ne vairāk kā 1,25 g sāls uz 100 g produkta un ne vairāk kā 5g pievienotā cukura uz 100g produkta, kurā šķiedrvielu daudzums nav zemāks par 5 g uz 100g produkta;

4.1 11. kas ražoti no augļiem un ogām, izņemot tomātus (piemēram, džems, želeja, ievārījums, augļu un ogu mērce, augļu un ogu biezenis).;”

4. Papildināt noteikumus ar 8.punktu šādā redakcijā:

„8. Šo noteikumu 2.1 punktā iekļautais izņēmums attiecībā uz vanilīnu un sēra dioksīdu – sulfītiem ir spēkā līdz 2017. gada 1. janvārim.”

5. Izteikt 1.pielikuma 8.punkta pirmo teikumu šādā redakcijā:

"8. Šā pielikuma 5. un 6.punktā minēto pārtikas produktu iepirkumā izvēlas dabīgus pārtikas produktus, kā arī apstrādātus un pārstrādātus pārtikas produktus, atbilstoši šo noteikumu 2.1punktā noteiktajam.”

6.Izteikt 1.pielikumu 9.punktu šādā redakcijā:

„9. Izglītojamo uzturā neiekļauj:

9.1. fritētus (frī) kartupeļus, kartupeļu kroketes un citus eļļā vārītus un analogus pārtikas produktus;

9.2. mehāniski atdalītu gaļu;

9.3. produktus, kuri ražoti no piena un kuros kāda piena sastāvdaļa aizvietota ar citu sastāvdaļu;

9.4.majonēzi piedevu veidā, pasniedzot ēdienu (ēdienu pagatavošanā ir atļauts izmantot majonēzi, kurai pievienots ne vairāk kā 1 g sāls uz 100 g produkta);

9.5. kečupu un tomātu mērci piedevu veidā, pasniedzot ēdienu (ēdienu pagatavošanā ir atļauts izmantot tomātu mērci un kečupu, kuram pievienots ne vairāk kā 1 g sāls uz 100 g produkta un kuri satur ne vairāk kā 15 g ogļhidrātu uz 100 g produkta);

9.6. cukura konditorejas izstrādājumus, kuru sastāvā ir daļēji hidrogenēti augu tauki;

9.7. miltu konditorejas izstrādājumus, kuru sastāvā ir daļēji hidrogenēti augu tauki;

9.8. bezalkoholiskos dzērienus, kuriem pievienots kofeīns, aminoskābes.;”

7. Izteikt 1.pielikuma 10.punktu šādā redakcijā:

„10. Gaļas produktus (piemēram, desas, cīsiņus, sardeles, gaļas konservus, žāvētus, kūpinātus un sālītus gaļas produktus) un apstrādātus zvejniecības produktus izglītojamo uzturā iekļauj, ja tie atbilst šādām prasībām:

10.1. satur vismaz 70 % gaļas vai 60% zivju;

10.2. nesatur mehāniski atdalītu gaļu un izejvielas, kas ražotas no ģenētiski modificētiem organismiem;

10.3. nesatur sojas pupas un to produktus;

10.4. satur sāli mazāk par 1,25 g uz 100 g gaļas produkta un 1.5g uz 100g apstrādāta zvejniecības produkta.;”

8. Izteikt 1.pielikuma 12.punktu šādā redakcijā:

„12. Ēdiena gatavošanā nelieto margarīnu (izņemot margarīnu, kas nesatur daļēji hidrogenētus augu taukus), vairākkārt karsētas un pārkarsētas taukvielas, produktus, kuri ražoti no piena un kuros kāda piena sastāvdaļa aizvietota ar citu sastāvdaļu, buljona un zupu koncentrātus, garšvielu maisījumus, kas satur sāli, un cukuru, sausos ķīseļa koncentrātus, ātri pagatavojamās kartupeļu biezputras (pusfabrikātus), no ģenētiski modificētām izejvielām ražotu augu eļļu.”

9. Izteikt 2.pielikuma 9.punkta pirmo teikumu šādā redakcijā:

"9. Šā pielikuma 6., 7. un 8.punktā minēto pārtikas produktu iepirkumā izvēlas dabīgus pārtikas produktus, kā arī apstrādātus un pārstrādātus pārtikas produktus, atbilstoši šo noteikumu 2.1punktā noteiktajam.;”

10. Izteikt 2.pielikumu 10.punktu šādā redakcijā:

„10. Izglītojamo uzturā neiekļauj:

10.1. fritētus (frī) kartupeļus, kartupeļu kroketes un citus eļļā vārītus un analogus pārtikas produktus;

10.2. mehāniski atdalītu gaļu;

10.3. produktus, kuri ražoti no piena un kuros kāda piena sastāvdaļa aizvietota ar citu sastāvdaļu;

10.4.majonēzi piedevu veidā, pasniedzot ēdienu (ēdienu pagatavošanā ir atļauts izmantot majonēzi, kurai pievienots ne vairāk kā 1 g sāls uz 100 g produkta);

10.5. kečupu un tomātu mērci piedevu veidā, pasniedzot ēdienu (ēdienu pagatavošanā ir atļauts izmantot tomātu mērci un kečupu, kuram pievienots ne vairāk kā 1 g sāls uz 100 g produkta un kuri satur ne vairāk kā 15 g ogļhidrātu uz 100 g produkta);

10.6. cukura konditorejas izstrādājumus, kuru sastāvā ir daļēji hidrogenēti augu tauki;

10.7. miltu konditorejas izstrādājumus, kuru sastāvā ir daļēji hidrogenēti augu tauki;

10.8. bezalkoholiskos dzērienus, kuriem pievienots kofeīns, aminoskābes.”

11. Izteikt 2.pielikuma 11.punktu šādā redakcijā:

„11. Gaļas produktus (piemēram, desas, cīsiņus, sardeles, gaļas konservus, žāvētus, kūpinātus un sālītus gaļas produktus) un apstrādātus zvejniecības produktus izglītojamo uzturā iekļauj, ja tie atbilst šādām prasībām:

11.1. satur vismaz 70 % gaļas vai 60% zivju;

11.2. nesatur mehāniski atdalītu gaļu un izejvielas, kas ražotas no ģenētiski modificētiem organismiem;

11.3. nesatur sojas pupas un to produktus;

11.4. satur sāli mazāk par 1,25 g uz 100 g gaļas produkta un 1.5g uz 100g apstrādāta zvejniecības produkta.;”

12. Izteikt 2.pielikuma 13.punktu šādā redakcijā:

„13. Ēdiena gatavošanā nelieto margarīnu (izņemot margarīnu, kas nesatur daļēji hidrogenētus augu taukus), vairākkārt karsētas un pārkarsētas taukvielas, produktus, kuri ražoti no piena un kuros kāda piena sastāvdaļa aizvietota ar citu sastāvdaļu, buljona un zupu koncentrātus, garšvielu maisījumus, kas satur sāli, un cukuru, sausos ķīseļa koncentrātus, ātri pagatavojamās kartupeļu biezputras (pusfabrikātus), no ģenētiski modificētām izejvielām ražotu augu eļļu.”

13.Papildināt 2.pielikumu ar 16.1 punktu šādā redakcijā:

„16.1 Sastādot izvēles ēdienkarti nodrošina, ka miltu konditorejas izstrādājumus iekļauj ēdienreizēs, kas tiek organizētas ne ātrāk kā plkst.11:00.”

14. Papildināt 2.pielikumu ar 17.1 punktu šādā redakcijā:

„17.1 Profesionālās vidējās izglītības programmas, arodizglītības un profesionālās pamatizglītības programmas, tālākizglītības programmas „Ēdināšanas pakalpojumi” īstenošanas ietvaros pagatavotos ēdienus drīkst iekļaut šo iestāžu kompleksajā un izvēles ēdienkartē.”

15. Izteikt 3.pielikuma 9.punkta pirmo teikumu šādā redakcijā:

"9. Šā pielikuma 6., 7. un 8.punktā minēto pārtikas produktu iepirkumā izvēlas dabīgus pārtikas produktus, kā arī apstrādātus un pārstrādātus pārtikas produktus, atbilstoši šo noteikumu 2.1punktā noteiktajam.”

16. Izteikt 3.pielikuma 10.punktu šādā redakcijā:

„10. Ēdiena gatavošanā nelieto margarīnu (izņemot margarīnu, kas nesatur daļēji hidrogenētus augu taukus), vairākkārt karsētas un pārkarsētas taukvielas, produktus, kuri ražoti no piena un kuros kāda piena sastāvdaļa aizvietota ar citu sastāvdaļu, buljona un zupu koncentrātus, garšvielu maisījumus, kas satur sāli, un cukuru, sausos ķīseļa koncentrātus, ātri pagatavojamās kartupeļu biezputras (pusfabrikātus), no ģenētiski modificētām izejvielām ražotu augu eļļu.”

17. Izteikt 3.pielikumu 11.punktu šādā redakcijā:

„11.Ilgstošas sociālās aprūpes un sociālās rehabilitācijas institūciju klientu un ārstniecības iestāžu pacientu līdz 18 gadu vecumam uzturā neiekļauj:

11.1. fritētus (frī) kartupeļus, kartupeļu kroketes un citus eļļā vārītus un analogus pārtikas produktus;

11.2. mehāniski atdalītu gaļu;

11.3. produktus, kuri ražoti no piena un kuros kāda piena sastāvdaļa aizvietota ar citu sastāvdaļu;

11.4.majonēzi piedevu veidā, pasniedzot ēdienu (ēdienu pagatavošanā ir atļauts izmantot majonēzi, kurai pievienots ne vairāk kā 1 g sāls uz 100 g produkta);

11.5. kečupu un tomātu mērci piedevu veidā, pasniedzot ēdienu (ēdienu pagatavošanā ir atļauts izmantot tomātu mērci un kečupu, kuram pievienots ne vairāk kā 1 g sāls uz 100 g produkta un kuri satur ne vairāk kā 15 g ogļhidrātu uz 100 g produkta);

11.6. cukura konditorejas izstrādājumus, kuru sastāvā ir daļēji hidrogenēti augu tauki;

11.7. miltu konditorejas izstrādājumus, kuru sastāvā ir daļēji hidrogenēti augu tauki;

11.8. bezalkoholiskos dzērienus, kuriem pievienots kofeīns, aminoskābes.”

18. Izteikt 3.pielikuma 12.punktu šādā redakcijā:

„12. Gaļas produktus (piemēram, desas, cīsiņus, sardeles, gaļas konservus, žāvētus, kūpinātus un sālītus gaļas produktus) un apstrādātus zvejniecības produktus ilgstošas sociālās aprūpes un sociālās rehabilitācijas institūciju klientu un ārstniecības iestāžu pacientu līdz 18 gadu vecumam uzturā iekļauj, ja tie atbilst šādām prasībām:

12.1. satur vismaz 70 % gaļas vai 60% zivju;

12.2. nesatur mehāniski atdalītu gaļu un izejvielas, kas ražotas no ģenētiski modificētiem organismiem;

12.3. nesatur sojas pupas un to produktus;

12.4. satur sāli mazāk par 1,25 g uz 100 g gaļas produkta un 1.5g uz 100g apstrādātā zvejniecības produkta.;”

Ministru prezidente L.Straujuma

Veselības ministrs G.Belēvičs

Iesniedzējs: veselības ministrs G.Belēvičs

Vīza: valsts sekretāre S.Zvidriņa

01.02.2016. 14:36

1740

Lāsma Ļaksa

lasma.laksa@vm.gov.lv

67876075